CELEX: 31982R3067
Language: el
Date: 1982-11-17
Title: Κανονισμός (EOK) αριθ. 3067/82 τής Επιτροπής τής 17ης Νοεμβρίου 1982 περί παύσεως τής αλιείας μαύρης πολλάκας από πλοία πού φέρουν σημαία ενός τών Κρατών μελών

Avis juridique important

|

31982R3067

Κανονισμός (EOK) αριθ. 3067/82 τής Επιτροπής τής 17ης Νοεμβρίου 1982 περί παύσεως τής αλιείας μαύρης πολλάκας από πλοία πού φέρουν σημαία ενός τών Κρατών μελών  

Επίσημη Εφημερίδα αριθ. L 323 της 19/11/1982 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 3067/82 ΤΗΣ ΕΠΙΤΡΟΠΗΣ  της 17ης Νοεμβρίου 1982  περί παύσεως της αλιείας μαύρης πολλάκας από πλοία που φέρουν σημαία ενός των Κρατών μελών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2701/82 του Συμβουλίου της 4ης Οκτωβρίου 1982 περί συνάψεως συμφωνίας υπό μορφή ανταλλαγής επιστολών περί θεσπίσεως, για το 1982, διακανονισμού αλιείας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (1), και ιδίως το άρθρο 2,  Εκτιμώντας:  ότι, για να τηρηθεί η εν λόγω συμφωνία, και ιδίως οι διατάξεις που αφορούν τους πιστωτικούς περιορισμούς των αλιευμάτων ορισμένων κοινών αποθεμάτων στη Βόρεια Θάλασσα, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία ενός των Κρατών μελών, θεωρείται ότι έχουν εξαντλήσει το μερίδιο TAC που έχει διατεθεί για την Κοινότητα·  ότι τα αλιεύματα μαύρης πολλάκας, τα οποία έγιναν από πλοία που φέρουν σημαία ενός των Κρατών μελών στα κοινοτικά ύδατα των τομέων ICES II a) (ζώνη ΕΟΚ), ΙΙΙ a), III b), c), d) (ζώνη ΕΟΚ) και IV, έφθασαν στις 17 Νοεμβρίου 1982 το όριο που έχει καθορισθεί στην εν λόγω συμφωνία, και ως εκ τούτου, πρέπει να σταματήσει η αλιεία αυτού του είδους από την εν λόγω ημερομηνία και να καθορισθεί αυτή με κανονισμό,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η αλιεία μαύρης πολλάκας στους τομείς ICES II a) (ζώνη ΕΟΚ), ΙΙΙ a), III b), c), d) (ζώνη ΕΟΚ) και IV από πλοία που φέρουν σημαία ενός των Κρατών μελών απαγορεύεται από τις 21 Νοεμβρίου 1982.  Άρθρο 2  Ο παρών κανονισμός αρχίζει να ισχύει από τις 21 Νοεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Στρασβούργο, στις 17 Νοεμβρίου 1982.  Για την Επιτροπή  Giorgios CONTOGEORGIS  Μέλος της Επιτροπής  (1) ΕΕ αριθ. L 286 της 9. 10. 1982, σ. 4.